ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 16/2546

เรื่อง  การอนุญาตให้กองทุนรวมและกองทุนส่วนบุคคลลงทุนในพันธบัตร

หรือตราสารแห่งหนี้ต่างประเทศ

                                         
 

                   โดยที่ข้อ 12 วรรคสอง (3)  แห่งประกาศคณะกรรมการกํากับหลักทรัพย์และ ตลาดหลักทรัพย์ ที่ กน. 46/2541 เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และ ตลาดหลักทรัพย์ ที่ กน. 23/2542  เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 3) ลงวันที่ 1 พฤศจิกายน พ.ศ. 2542    ข้อ 5 วรรคสอง (3) และข้อ 6 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล  ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล  (ฉบับที่ 3) ลงวันที่ 2 กุมภาพันธ์  พ.ศ.2544 กําหนดห้ามมิให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินอื่นที่ผู้ออกหรือผู้เสนอขายไม่ใช่สถาบันการเงินที่มีกฎหมายเฉพาะจัดตั้งขึ้นหรือไม่ใช่นิติบุคคลที่จดทะเบียนจัดตั้งขึ้นตามกฎหมายไทย เว้นแต่ได้รับอนุญาตจากสํานักงาน ซึ่งสํานักงานพิจารณาแล้วเห็นสมควรอนุญาตให้บริษัทจัดการลงทุนในพันธบัตรหรือตราสารแห่งหนี้ที่รัฐวิสาหกิจตามกฎหมายต่างประเทศ รัฐบาลต่างประเทศ หรือองค์การระหว่างประเทศ เป็นผู้ออกหรือผู้ค้ําประกัน เพื่อเป็นทรัพย์สินของกองทุนรวมหรือกองทุนส่วนบุคคลได้ โดยพันธบัตรหรือตราสารแห่งหนี้ดังกล่าวจะต้องได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับการยอมรับจากสํานักงาน นอกจากนั้น เพื่อเป็นการอนุญาตให้กองทุนส่วนบุคคลที่เป็นกองทุนสํารองเลี้ยงชีพที่มีนโยบายการลงทุนในทรัพย์สินที่มีความเสี่ยงต่ําสามารถลงทุนในพันธบัตรและตราสารหนี้ดังกล่าวได้  อาศัยอํานาจตามข้อ 6/2 (11) แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล  ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล  (ฉบับที่ 3) ลงวันที่ 2 กุมภาพันธ์  พ.ศ.2544 สํานักงานออกข้อกําหนดไว้ดังต่อไปนี้


ข้อ ๑ ในประกาศนี้

“บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือประเภทการจัดการกองทุนส่วนบุคคล


ข้อ ๒ ในการจัดการกองทุนรวมและกองทุนส่วนบุคคล ให้บริษัทจัดการลงทุนในหรือมีไว้ซึ่งพันธบัตรหรือตราสารแห่งหนี้ที่รัฐวิสาหกิจตามกฎหมายต่างประเทศ รัฐบาลต่างประเทศ หรือองค์การระหว่างประเทศ เป็นผู้ออกหรือผู้ค้ําประกัน เพื่อเป็นทรัพย์สินของกองทุนรวมหรือกองทุนส่วนบุคคลได้ โดยพันธบัตรหรือตราสารแห่งหนี้ดังกล่าวจะต้องได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับการยอมรับจากสํานักงาน 


ข้อ ๓ ประกาศนี้ให้ใช้บังคับตั้งแต่วันที่  8  สิงหาคม  พ.ศ. 2546 เป็นต้นไป


ผู้มีอํานาจลงนาม - ประกาศ  ณ   วันที่  8 สิงหาคม พ.ศ. 2546 

 

 

 

 

                                                      (นายประสาร  ไตรรัตน์วรกุล)

                                                                 เลขาธิการ

                                     สํานักงานคณะกรรมการกํากับหลักทรัพย์และตลาดหลักทรัพย์